**נרקיס ראובן־נגר** (נולדה ב-8 באוגוסט 1981, ח' באב ה'תשמ"א) המוכרת בשמה הפרטי **נרקיס**, היא זמרת־יוצרת ישראלית.

ביוגרפיה
--------

נרקיס נולדה באשקלון להורים ממוצא פרסי ותימני, וגדלה בבית שאותו היא מגדירה "דתי מסורתי". כשהייתה בת חמש עברה המשפחה לנצר חזני בגוש קטיף, עד להתנתקות בקיץ 2005. אביה, משה, עסק בחקלאות ואימה, אביבית – גננת. היא למדה בבית הספר התיכון גבעת וושינגטון ולאחר מכן שירתה בצה"ל כתומכת לחימה בפלוגת חיל קשר בחטיבת גבעתי. כשהייתה בת 18 החלה לנגן בגיטרה.

לאחר הפינוי של גוש קטיף, עברה נרקיס להתגורר בתל אביב, למדה משחק בסל"ה - הסטודיו לאמנויות התיאטרון מיסודו של יורם לוינשטיין וניהלה אורח חיים חילוני. בתקופה זו עבדה על אלבום באנגלית. בשנת 2008 הקליטה אותו, אך לבסוף החליטה לגנוז אותו.

לאחר טיולים שעשתה בברזיל ובהודו חזרה בתשובה ועברה להתגורר בצפת.

לתקופה מסוימת הפסיקה לעסוק במוזיקה, וגם לא האזינה למוזיקה כלל. לדבריה, בעקבות חזרתה בתשובה ביקשה וקיבלה היתר מהרב שלה להופיע בפני קהל הכולל גברים, למרות האיסור ההלכתי של קול באישה ערווה (את שמו של הרב, מאחת החסידויות שמקום מושבן בצפת, לא מסרה).
כיום נרקיס מופיעה בפני קהל מעורב ושרה לצד גברים. את הבחירה להופיע מול קהל מעורב היא מסבירה: "המוזיקה שלי נועדה לגעת בכל האנשים, לא רק בנשים. היא לא שירת נשים". בשיריה נרקיס משתמשת בלשון כתובים ומקורות, נוטה לפיוט ומרבה להשתמש בדימויים מן הטבע.

קריירה
------

בשנת 2017 יצא אלבום הבכורה שלה, "בוא נדבר אמת". שירי האלבום משלבים כתיבה לירית עם רוק נשי מגוון, ומתארים מנעד רחב של תחושות. השיר הראשון באלבום, "עצה", הוא השיר הראשון שכתבה נרקיס בחייה, ובו מתואר מסע בחיפוש אחר תשובות.

בספטמבר 2017 יצא השיר "שדות".

באוקטובר 2018 יצא השיר "ממה אתה בורח" בהשתתפות נצ'י נצ'.

במרץ 2019 יצא השיר "גלבי". בשיר סימפלה את קולה של סבתה. ביולי 2019 יצא השיר "כל מה שקורה". באותה שנה שיר שלה נכלל באלבום של נאור דנין כהופעת אורח.

בשנת 2020, הוציאה את הסינגל "משה", מתוך אלבומה השני, בדואט עם מירי מסיקה, שהגיע למקום ה-7 במצעד השבועי של חברת מדיה פורסט.

באוקטובר 2020, יצא לאור אלבומה השני, "עולם חדש".

בשנת 2021 הופיעה בטקס הדלקת המשואות לרגל חגיגות יום העצמאות ה־73 למדינת ישראל. במאי של אותה שנה הוציאה את הסינגל "הולכת איתך". השיר הוא סינגל ראשון מתוך האלבום השלישי שלה. על "הולכת איתך" אמרה נרקיס: "השיר החדש הזה מסמל דרך חדשה בחיי, דרך מרגשת ומאתגרת. יצאתי מגבולות המוכר שלי, יצרתי מוזיקה בשיתוף עם אנשים אחרים (...)". השיר זכה לתואר שיר השנה בטקס פרסי אקו"ם לשנת 2021/22.

בינואר 2022 הוציאה את סינגל "אחד למיליון" בדואט עם ליאור נרקיס.

ב-1 במרץ 2022, ביצעה נרקיס עם איתי לוי את השיר "עכשיו התור לאהבה" של עוזי חיטמן, השיר הוקלט לציון 100 שנה ליום ההולדת של יצחק רבין. באותו החודש, הוציאה את הסינגל "בלילות".

ב-12 ביוני 2022 הוציאה את הסינגל "מלכה".

נרקיס במופע באמפי שוני, בנימינה
נרקיס במופע: "כמה אהבה – שרים מאיר בנאי", הפקת מקור שהתקיימה במסגרת "פסטיבל בנימינה ליצירה ישראלית"ב־18 באוקטובר 2022, הוציאה את הסינגל "תלך ישר".

ב-2 בינואר 2023 הוציאה את הסינגל "אין לנו סוף". במאי 2023 היא התחרתה בעונה השנייה של תוכנית המציאות "רוקדים עם כוכבים" בקשת 12 והודחה רביעית מהתוכנית. לאחר שביולי הוכרז כי נרקיס תופיע בפרויקט "שירת נשים" יחד עם הזמרות עדן בן זקן, נסרין קדרי ואודיה, ב-3 בספטמבר יצא הסינגל "תהמר עליי" מתוך הפרויקט. הסינגל הגיע למקום הרביעי במצעד השבועי של מדיה פורסט ולמקום ה-81 במצעד ההיטליטס.

ב-5 בנובמבר 2023 הוציאה את הסינגל "הבלדה למחכות", שבהמשך נכלל באלבום "תשובה?".

חיים אישיים
-----------

נרקיס גרושה ואם לשני בנים. מתגוררת בבאר גנים.

דיסקוגרפיה
----------

### אלבומי אולפן

* 2017: בוא נדבר אמת
* 2020: עולם חדש
* 2024: תשובה?

קישורים חיצוניים
----------------

ויקישיתוף מדיה וקבצים בנושא **נרקיס** בוויקישיתוף
* נרקיס, ברשת החברתית פייסבוק
* נרקיס, סרטונים בערוץ היוטיוב
* נרקיס, באתר אייטונס (באנגלית)
* נרקיס, באתר ספוטיפיי
* נרקיס, באתר MusicBrainz (באנגלית)
* נרקיס, באתר דיזר
* נרקיס, באתר Genius
* נרקיס, דף שער בספרייה הלאומית
* אתר למנויים בלבד יואב בירנברג, "בטח שנשים יכולות להוביל. הנה, אני מובילה בדרכי שלי", באתר "ידיעות אחרונות", 17 ביולי 2019
* הדס בשן, ‏הלכה למעשה, באתר ‏מאקו‏, 27 בנובמבר 2019
* שיר זיו, נרקיס: "אפשר להיות גם גרושה, גם אישה דתייה ששרה מעורב וגם אם לבנים בתלמוד תורה", באתר ישראל היום, 26 בנובמבר 2020
* ריקי רט, ‏כבר לא בורחת: נרקיס משלימה עם העבר ומוכנה לעתיד, בעיתון מקור ראשון, 9 בדצמבר 2020
* אתר למנויים בלבד רז שכניק, שיר כאב, באתר "ידיעות אחרונות", 7 במאי 2021

הערות שוליים
------------

1. 1 2 3  "הגירוש היה טראומה, יש שברים שעוד לא התאחו" | כיפה, באתר www.kipa.co.il
2. 1 2  ריקי רט, ‏כבר לא בורחת: נרקיס משלימה עם העבר ומוכנה לעתיד, בעיתון מקור ראשון, 9 בדצמבר 2020
3. 1 2  רעות ברזילי, ‏"תשפטו את השירה - לא את המטפחת", באתר ‏מאקו‏, 4 בפברואר 2018
4. 1 2  פריחת הנרקיס, באתר www.israelhayom.co.il
5. ↑  דודי פטימר, ‏הזמרת הדתיה נרקיס: "מוציאה את כל הכאב, הייסורים וכל מה שבוער בי", באתר מעריב אונליין, 22 בנובמבר 2018
6. ↑  מוזיקה - מי את באמת, נרקיס?, באתר www.habama.co.il
7. ↑  "הולכת איתך": נרקיס מפתיעה בשיר אהבה חדש. צפו, באתר "סרוגים", 10 במאי 2021
8. ↑  ערן סויסה, "נולדתי מוכנה לביקורת": נרקיס מספרת על ההחלטה להשתתף ב"רוקדים עם כוכבים", באתר ישראל היום, 30 במאי 2023
9. ↑  המצעד השבועי של מדיה פורסט, באתר מדיה פורסט, ‏9 בספטמבר 2023
10. ↑  היטליסט: מצעד המוזיקה של ישראל mako, באתר היטליסט, ‏11 בספטמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414191305171
* MusicBrainz: 2de17f9e-5a9c-4cd4-8f1d-08a9bef85e19
* VIAF: 31154921237563590683
* WorldCat (עם VIAF): 31154921237563590683

 |